Frankrikes provinser

Frankrike var inndelt i provinser frem til 4. mars 1790, da de ble erstattet av departementer under den revolusjonære Nasjonalforsamlingens omfattende administrative reformer. Avskaffelsen av provinsene hadde flere formål. For det første ville de nye myndighetene fjerne de siste rester av føydalismen, bryte gamle lojalitetsbånd innad i provinsene og sørge for lydighet til Paris og anspore til en fransk nasjonalfølelse; for det annet ville de ha enhetene så små at de kunne styres effektivt fra departementshovedstedene, og for det tredje ble alle gamle særrettigheter og lokale lover og forvaltningssystemer erstattet av en enhetlig administrasjonsform.

Mange av de gamle provinsnavnene lever videre i navnene på Frankrikes moderne regioner, og de er fremdeles en del av mange franskmenns kulturelle bevissthet.

 Liste over provinsene 

Frankrikes provinser før revolusjonen, med fransk navn i parentes der dette avviker, samt årstall for innlemmelsen i det franske kongeriket og provinshovedstad. Nr. 35- 39 var ikke en del av Frankrike før revolusjonen, men ble innlemmet senere.
 Île-de-France (987, Paris)
 Berry (1101, Bourges)
 Orléanais (1198, Orléans)
 Normandie (1204, Rouen)
 Languedoc (1270, Toulouse)
 Lyonnais (1313, Lyon)
 Dauphiné (1343, Grenoble)
 Champagne (1361, Troyes)
 Aunis (1371, La Rochelle)
 Saintonge (1371, Saintes)
 Poitou (1416, Poitiers)
 Akvitania (Aquitaine, 1453, Bordeaux)
 Burgund (Bourgogne, 1477, Dijon)
 Picardie (1482, Amiens)
 Anjou (1482, Angers)
 Provence (1482, Aix)
 Angoumois (1515, Angoulême)
 Bourbonnais (1527, Moulins)
 La Marche (1527, Guéret)
 Bretagne (1532, Rennes)
 Maine (1584, Le Mans)
 Touraine (1584, Tours)
 Limousin (1589, Limoges)
 Foix (1607, Foix)
 Auvergne (1610, Clermont-Ferrand)
 Béarn (1620, Pau)
 Alsace (1648, Strasbourg)
 Artois (1659, Arras)
 Roussillon (1659, Perpignan)
 Flandern (Flandre, 1668, Lille)
 Franche-Comté (1678, Besançon)
 Lorraine (1766, Nancy)
 Korsika (Corse, 1768, Ajaccio)
 Nivernais (1789, Nevers)
 Comtat Venaissin og Avignon, 1791. Avignon var pavens hovedsete fra 1309 til 1377, og fortsatte også etter dette å høre under Kirkestaten.
 Mulhouse (1798) var en fristad i forbund med Sveits.
 Savoyen (Savoie) og Nice ble annektert i 1792 og gitt tilbake ved freden i 1815, men endelig avstått til Frankrike i 1860.
 Montbéliard (1793) hørte inn under den kortvarige Raurakiske republikk fra 1792.

Kategori:Frankrikes historie